open-index/open-wikipedia-markdown huggingface dataset:
Jānis Straume

**Jānis Straume** (dzimis  Siguldā, miris  Jūrmalā) bija latviešu ārsts un politiķis, vairāku Saeimas sasaukumu deputāts, bijis arī Saeimas priekšsēdētājs (1998—2002) un partijas "Tēvzemei un Brīvībai/LNNK" priekšsēdētājs.

## Dzīvesgājums
Dzimis 1962. gadā Siguldā, politiski represēto ģimenē. 1980. gadā absolvēja mācības Siguldas 1. vidusskolā, 1986. gadā studijas Rīgas Medicīnas institūtā, iegūstot ārsta izglītību. No 1986. līdz 1990. gadam strādāja par funkcionālās diagnostikas ārstu Rīgas 3. klīniskajā slimnīcā.

### Politiskā darbība
Atmodas kustības laikā 1988. gadā J. Straume sāka darbojies cilvēktiesību aizsardzības organizācijā "Helsinki-86", vēlāk LNNK, Pilsoņu kongresā, "18. novembra savienībā", 1991. gadā kļūstot par tās priekšsēdētāju, un partijā "Tēvzemei un Brīvībai" (TB). 1993. gadā ievēlēts par 5. Saeimas deputātu no "Tēvzemei un Brīvībai" saraksta. Tāpat veiksmīgi piedalījās arī 6. Saeimas vēlēšanās, 6. Saeimā darbojās kā TB frakcijas vadītājs. 1998. gadā J. Straumi Aigara Jirgena vietā ievēlēja par Saeimas priekšsēdētāja biedru.

7. Saeimas vēlēšanās J. Straumi ievēlēja par 7. Saeimas deputāju no "Tēvzemei un Brīvībai/LNNK" (TB/LNNK) saraksta un 1998. gada 2. novembrī par Saeimas priekšsēdētāju, turpinot vadīt savas partijas Saeimas frakciju. 2002. gadā Straumi ievēlēja par 8. Saeimas deputātu un Saeimas priekšsēdētāja biedru. Šajā pašā gadā kļuva par TB/LNNK priekšsēdētāju, nomainot Māri Grīnblatu.

2006. gadā notikušajās 9. Saeimas vēlēšanās J. Straume kandidēja, bet neiekļuva Saeimā. Arī partijas vadītāja amatā viņu nomainīja Roberts Zīle. Tomēr viņš ieņēma amatus vairāku nozīmīgu valsts uzņēmumu politizētajās vadībās (Latvijas Pasts, Lidosta Rīga, Rīgas osta). 2007. gadā viņš kļuva par Rīgas domes priekšsēdētāja Jāņa Birka padomnieku, bet 2009. gadā pats nesekmīgi piedalījās Rīgas domes vēlēšanās.  J. Straume izstājās no partijas TB/LNNK.

12. Saeimas vēlēšanās Straume neveiksmīgi kandidēja no partijas "Vienoti Latvijai" saraksta.

### Bojāeja
Gājis bojā dzelzceļa negadījumā pie Jaundubultu stacijas 2024. gada 10. jūlijā, presē izskanējis viedoklis par iespējamu pašnāvību.

## Skandāli

### Jūrmalgeita
J. Straumes vārds parādījās 2006. gada tā sauktajā Jūrmalgeitas krimināllietā par korupciju Jūrmalas domes priekšsēdētāja vēlēšanās. Šīs lietas izmeklēšanā noklausītajās telefonsarunās J. Straume figurēja ar iesauku "*Baķka*" (krievu valodā — "Tētis", arī "Galvenais").

### Automobiļa vadīšana reibumā
 policija J. Straumi aizturēja vadot auto 1,9 promiļu alkohola reibumā. Tiesa viņam par šo pārkāpumu piesprieda desmit diennakšu administratīvo arestu un 800 latu naudassodu.

## Atsauces
Spānijas administratīvais iedalījums

[250px|thumbnail|[Spānijas novietojums]]
**[[Spānija]]s administratīvo iedalījumu** veido **17 autonomie apgabali** (), **2 autonomās pilsētas** () un **3 suverēnās teritorijas** (). Spānijas autonomie apgabali () ir Spānijas Karalistes pirmā līmeņa politiskais iedalījums, kas izveidots saskaņā ar Spānijas konstitūciju. Konstitūcijas otrais pants atzīst visu "reģionu un tautību" tiesības uz pašpārvaldi un pasludina "Spānijas nācijas nesaraujamo vienotību". Autonomie apgabali sīkāk iedalās **50 provincēs** ().

## Administratīvo līmeņu shēma

## Pirmā līmeņa administratīvais iedalījums

### Autonomie apgabali

### Autonomās pilsētas

### Suverēnie apgabali

## Otrā līmeņa administratīvais iedalījums
### Provinces

## Atsauces
Viljams Gledstons

**Viljams Evarts Gledstons** (; dzimis , miris ) bija britu politiķis no Liberālās partijas. Četras reizes ieņēma premjerministra amatu. Centās ieviest Īrijas Pašpārvaldes likumu (*Home Rule Bill*). Pazīstama ir Gledstona sāncensība ar Konservatīvās partijas līderi Bendžaminu Dizraeli un saspīlētās attiecības ar karalieni Viktoriju. Vinstons Čērčils savulaik atzinis Gledstonu par savu iedvesmas avotu.

Dzimis Liverpūlē, tirgotāja ģimenē. Mācījās Ītonā un Oksfordas Universitātē. 1832. gadā tika ievēlēts parlamentā. 1834. gadā iekļāvās Roberta Pīla valdībā. No 1852. līdz 1855. gadam Gledstons ieņēma finanšu ministra (*Chancellor of the Exchequer*) posteni Džordža Hamiltona-Gordona kabinetā. No 1855. līdz 1859. gadam - opozīcijā, bet no 1859. līdz 1866. gadam ieņēma finanšu ministra posteni Lorda Palmerstona kabinetā.

No 1868. līdz 1874. gadam kā Liberālās partijas līderis bija valsts premjerministrs. 1874. gada vēlēšanās liberāļi zaudēja, tāpēc no 1874. līdz 1880. gadam Gledstons bija opozīcijā. 1880. gadā liberāļi atkal uzvarēja vēlēšanās un Gledstons atkal ieņēma premjerministra amatu. 1885. gadā Sudānā tika nogalināts ģenerālis Gordons, kas bija spēcīgs trieciens Gledstona reputācijai, un tajā pašā gadā valdība demisionēja. 1886. gadā Gledstons atkal kļuva par premjeru, tomēr, nespēdams ieviest Īrijas pašpārvaldi, tajā pašā gadā demisionēja. Pēc 1892. gada vēlēšanām tika nodibināta liberāļu mazākuma valdība, un Gledstons ceturto reizi kļuva par premjeru. Kad Lordu palāta nobalsoja pret Īrijas pašpārvaldes likumu, 1894. gadā Gledstons 84 gadu vecumā demisionēja, un vēsturē vēl aizvien ir gados vecākais cilvēku, kurš ieņēmis Lielbritānijas premjerministra amatu.

Miris 1898. gadā. Laulībā ar savu vienīgo sievu nodzīvojis 59 gadus.

## Ārējās saites
Gladstone

***Gladstone*** ir angļu uzvārds. *Gladstone* var būt:

* Gledstone — uzvārds sieviešu dzimtē;
* Gledstons — uzvārds vīriešu dzimtē.
In God We Trust

[thumb|235px|Devīze uz 20 [ASV dolārs|dolāru banknotes]]

***In God We Trust*** () ir oficiālā Amerikas Savienoto Valstu devīze. Pirmo reizi šī devīze tika izmantota 1866. gadā, kad tā bija atrodama uz jauna veida monētām. Šie vārdi ir aizgūti no ASV himnas pēdējiem vārdiem:
*Then conquer we must, when our cause it is just,*
*And this be our motto: "In God is our trust."*

Par oficiālo valsts devīzi tā kļuva 1956. gadā. Kopš 1957. gada tā vienmēr ir bijusi uz Amerikas Savienoto Valstu banknotēm.

2001. gadā šī frāze oficiāli kļuva arī par Floridas štata devīzi.
Philyronia

alt=Studentu korporācijas "Philyronia" krāsu vairodziņš un cirķelis.|thumb|336x336px|Studentu korporācijas "Philyronia" krāsu vairodziņš un cirķelis.
**Philyronia** ir latviešu studentu korporācija, dibināta 1924. gada 11. maijā Durbē. Dibinātāji bija septiņpadsmit studenti no Liepājas (galvenokārt Liepājas vidusskolu audzēkņi) ar mērķi uz brīvprātības principiem pulcēt ap savu karogu valstiski - nacionāli domājošus latviešu studentus. 
Korporācijai dod nosaukumu Philyronia (no grieķu — liepu zeme) ar krāsām brūns-zaļš-zelts, kuras simbolizē Kurzemes brūno zemi, zaļās liepas un zeltaino sauli. Krāsu karogu ar šādām krāsām 1938. gadā Philyronias filistru biedrība dāvina Liepājas 1. ģimnāzijai.

Atbalstu, gan morālu, gan materiālu Philyroniai sniedz daudzu philyroņu skolotājs un sirsnīgs draugs Liepājas Valsts vidusskolas (tag. Liepājas 1. ģimnāzijas) direktors J. Pērkons, Philyronias pirmais goda filistrs.

Pirmie 16 gadi, ko Philyroņi pavadīja brīvajā Latvijas valstī bija ziedu laiki. 1939. gadā bija apzināti gandrīz 200 philyroņu.
Karu rezultātā korporācija pazaudēja visu savu mantību, regālijas, kā arī daudzus savus biedrus.

Okupācijas laikā tika izveidotas kopas ārzemēs. Sevišķi aktīvas bija kopas Sidnejā un Brisbānē, kur pat pašu spēkiem tika uzbūvēts konventa dzīvoklis. 1989. gada 17. novembrī Rīgā biedri atrada iespēju tikties Latvijā pēc 48 gadu ilga pārtraukuma.

1990. gada pavasarī korporācijā tika uzņemti 8 jauni biedri, kas pārsvarā bija Liepājas 1. vidusskolas audzēkņi.

2009. gadā brīdi visā pasaulē ir apzināti gandrīz 40 biedri.

## Ārējās saites

* Mājas lapa: www.philyronia.lv
Hurt (Nine Inch Nails dziesma)

**"Hurt"** ir 1994. gadā izdota dziesma, ko sarakstījis Trents Reznors un kas noslēdz Nine Inch Nails albumu *[[The Downward Spiral]]*. Reznors šo dziesmu uzskata par savu vispersoniskāko dziesmu, un "Hurt" vienmēr ir pēdējā dziesma Nine Inch Nails koncertos.

2002. gadā šīs dziesmas kaverversiju kā singlu izlaida Džonijs Kešs. Šī kaverversija sasniedza vēl lielākus panākumus par oriģinālu un tas bija Keša pēdējais hits pirms viņa nāves 2003.gadā.

## Dziesmu saraksts
# "*Hurt*" (Quiet Version - Clean) [5:04]
# "*Hurt*" (Live Version - Clean) [5:15]
# "*Hurt*" (Album Version - Clean) [6:16]
# "*Hurt*" (Quiet Version - Soiled) [5:21]
# "*Hurt*" (Live Version - Soiled) [5:15]
# "*Hurt*" (Album Version - Soiled) [6:15]

## Ārējās saites
* ''Hurt'' Discogs informācija
* [''Hurt''](https://web.archive.org/web/20090228234715/http://www.ninwiki.com/Hurt_(song)) NinWiki informācija
* ''Hurt'' Songfacts informācija
E pluribus unum

[thumb|200px|Devīze "''E pluribus unum''" ir atrodama uz [ASV ģerbonis|Savienoto Valstu ģerboņa.]]
***E pluribus unum*** (no latīņu valodas — 'no daudziem viens') ir devīze, kas atrodas uz Savienoto Valstu ģerboņa. Šie vārdi piederot Ciceronam. Devīzē ir trīspadsmit burti, tas ir tieši tikpat daudz, cik bija sākotnējais štatu skaits, kad tika izveidotas Savienotās Valstis. Mūsdienīgā traktējumā devīze nozīmē nācijas vienotību, kura sastāv no daudzām tautām, kas savulaik ieradās Savienotajās Valstīs. Līdz 1956. gadam šī devīze bija atrodama arī uz ASV dolāru banknotēm.
Vitālijs Koļesņiks

**Vitālijs Koļesņiks** (; dzimis 1979. gada 20. augustā, Ustkamenogorskā) ir Kazahstānas hokejists, vārtsargs. Pašlaik (2015) Koļesņiks spēlē Kontinentālās hokeja līgas klubā Jaroslavļas "Lokomotiv".

## Spēlētāja karjera
Savu profesionālā spēlētāja karjeru Koļesņiks uzsāka 1998-99 sezonā, kad spēlēja Kazahstānas klubā Ustjkamenogorskas "Kazzinc-Torpedo", kurš spēlē Krievijas Augstākajā līgā. Tā rindās Koļesņiks spēlēja līdz pat 2004-05 sezonas noslēgumam, bet 2005-06 sezonā spēlēja Ziemeļamerikā, aizvadot sešas spēles NHL kluba Kolorādo "Avalanche" rindās, bet pārējo sezonu aizvadot tās fārmklubā - AHL klubā Lovelas "Lock Monsters". Nākamās trīs sezonas viņš aizvadīja KHL kluba Mitišču "Atlant" rindās, 2008-09 sezonā Koļesņiks, ņemot vērā vidēji spēlē ielaisto vārtu skaitu, esot otrs labākais KHL vārtsargs. 2010.—11. sezonā, spēlējot Ufas "Salavat Julajev" rindās, Koļesņiks izcīnīja Gagarina kausu.

2012. gada vasarā Koļesņiks pievienojās Jaroslavļas "Lokomotiv" rindām. Turpmākās trīs sezonas viņš bija komandas otrais vārtsargs aiz Kērtisa Senforda.

Kazahstānas izlases rindās Koļesņiks spēlējis četros Pasaules čempionātos, kā arī 2006. gada Olimpiskajās spēlēs.

## Ārējās saites
Voldemārs Jākobsons

**Voldemārs Jākobsons** (dzimis  Rīgā, miris , Vecbebros) — latviešu tēlnieks. Dzimis Rīgā, kalēja un mājsaimnieces ģimenē. 1905. gadā ģimene pārcēlusies uz Bebru pagastu, "Galdiņu" mājām. 1917-1919 ģimene bijusi bēgļu gaitās Krievijā, Kurskas guberņā.

[thumb|150px|left|"Vāverīte" Baldones sanatorijas parkā; [Baldones ģerbonis|Baldones ģerboņa galvenais motīvs.]]
thumb|250px|V. Jākobsona memoriālais muzejs Vecbebros
Beidzis Latvijas Mākslas akadēmiju 1931. gadā (tēlniecība), mācījies pie K. Rončevska un Teodora Zaļkalna. Strādājis par skolotāju Pļaviņu ģimnāzijā, Beķeres ģimnāzijā Rīgā, Bebru astoņgadīgajā skolā (1944-1968). Aizrāvies ar sportu. 1921. un 1923. gados bijis čempions boksā vidējā svara kategorijā. Strādājis arī par boksa un slēpošanas treneri.

Izstādē pirmoreiz piedalījies 1928. gadā. Darbojies Mūksalas mākslinieku biedrībā (1934-1940). Mākslinieku savienības biedrs (1945-1950; no 1973. g.).

Bijis galvenokārt stājtēlnieks, darinājis arī parka skulptūras. Zināmākās ir "Fauna galva" (čuguns, 1935), "Ieva" (bronza, 1938; abas Kokneses parkā), "Māra" (granīts, 1938), "Vāverīte" (bronza, 1938; abas Baldones sanatorijas parkā, šodien iznīcinātas). Veidojis arī zīmējumus, karikatūras, dekorāciju metus, kapu pieminekļus. Personālizstādē Koknesē 1973. g. demonstrējis skulptūras, zīmējumus, grafikas, dekorāciju metus.

Bebru pagasta "Galdiņos" ierīkots memoriālais muzejs.

## Atsauces
Rīga T 689

**Rīga T 689** ir viens no labākajiem padomju radiouztvērējiem pirmajos pēckara gados. Uztvērējam ir optiskais indikators, liels skaļrunis, četrpozīciju toņa regulators, bez manuālā ir arī automātiskais skaļuma regulators. Ja nav iesprausta antenas kontaktdakša, tad uztvērējs izmanto elektrotīklu kā antenu. Uz priekšējā paneļa ir skaļuma kontrole, tīkla slēdzis, un toņu kontrole pa kreisi, kā arī selektoru un diapazonu slēdzis pa labi.

Radiouztvērējam ir 9 lampas: 6A7 (6L7), 6S5S, 6K7 (2 gab.), 6H6S, 6ZH7, 6P3S, 6E5S, 5TS4S. 

Dizainu pirmajiem pēckara radioaparātiem, kas ražoti rūpnīcā "Radiotechnika", konstruējis Ansis Kundziņš. 

Specifikācijas: 
* Jutība: LW — 120 mV, NE — 90 mV, SW — 90 mV, ar plašu atskaņotāja ligzdu 600 mV. 
* Izejas jauda — 5 W.
* Elektroenerģijas patēriņš — 105 W. 
* Izmēri: 585 x 415 x 315 mm.
* Svars — 25 kg.

## Atsauces
Jākobsons

**Jākobsons** (,  — 'Jākoba dēls', no personvārda Jākobs *(Jacob/Jakob)*; sieviešu dzimtē Jākobsone) ir ģermāņu cilmes uzvārds, kam citās ģermāņu sastopams līdzīgs uzvārds ar tādu pašu cilmi — Džeikobsons () un Jakobsens (dāņu un , *Jakobsen*). Cilvēki ar šo uzvārdu:

* Atis Jākobsons (dzimis 1985), latviešu gleznotājs;
* Valdis Jākobsons (1938—2021), latviešu uzņēmējs;
* Voldemārs Jākobsons (1899—1972), latviešu tēlnieks;
* Gunārs Jākobsons (dzimis 1935), latviešu žurnālists un sporta komentētājs;
* Valentīns Jākobsons (1922—2005), latviešu rakstnieks un tulkotājs. 

## Skatīt arī
* Jēkabsons
* Jakobsens
* Džeikobsons
Rātsupīte

**Rātsupīte** (arī **Rātes upīte**) ir Gaujas labā krasta pieteka Valmieras apkaimē. Sākas kā novadgrāvis ziemeļaustrumos no Krūzēm Valmieras novada Burtnieku pagastā. 

Upes augštece un vidustece regulētas. Pirms Valmiermuižas uzņem vienīgo ievērojamo pieteku Varīti (kreisā). Pēc Iršu parka Rātsupīte tek cauri Valmieras pilsētai pa izteiktu ieleju. Tek gar Valmieras pilskalnu, kas bijusi arī baltu pils vieta Rātsupītes un Gaujas satekas vietā. Pēc aptuveni 13 km tecējuma upīte netālu no Valmieras centra ietek Gaujā. 

Uz upītes izveidoti divi dzirnavu ezeri — Āžkalna ezers un Valmieras dzirnavu ezers.

## Atsauces
Čempionu hokeja līga

**Čempionu hokeja līga** ir 2013. gadā dibināts turnīrs, kurā spēlē Eiropas spēcīgākie hokeja klubi.Visvairāk, četras reizes, turnīrā uzvarējusi *[[Frölunda HC]]* komanda.

2008. gadā IIHF par godu tās 100. jubilejai dibināja turnīru ar tādu pašu nosaukumu. Turnīrs tika izspēlēts tikai vienu reizi, un tajā uzvarēja Cīrihes "Lions". Nespējot atrast sponsorus, turnīra otrā sezona tika atcelta. 2013. gada decembrī 26 komandas dibināja jaunu turnīru.

## Komandas un vietas
### Čempioni

## Formāts
Kopš 2017.—18. gada sezonas turnīrā piedalās 32 komandas, no kurām 24 ir no turnīra dibinātājvalstīm — Zviedrijas, Somijas, Šveices, Čehijas, Vācijas un Austrijas. Turnīram kvalificējas komandas atbilstoši to rezultātiem nacionālajās līgās. No katras valsts drīkst turnīrā drīkst piedalīties ne vairāk kā piecas komandas, komandu skaitu no katras līgas nosaka īpaši veidots koeficients. Atlikušās astoņas vietas tiek piešķirtas Norvēģijas, Slovākijas, Francijas, Baltkrievijas, Dānijas, Lielbritānijas un Polijas līgu uzvarētājām, kā arī Kontinentālā kausa ieguvējai.

Komandas tiek ielozētas astoņās apakšgrupās, pa četrām komandām katrā. Divas labākās komandas no katras grupas kvalificējas izslēgšanas kārtai. Grupu turnīrā un izslēgšanas kārtā (pusfinālus ieskaitot) komandas savā starpā tiekas divas reizes — vienu reizi savā laukumā, otru reizi viesos. Fināls tiek izspēlēts kā viena spēle.
## Atsauces

## Ārējās saites
* Oficiālā mājaslapa
Draņķupīte

**Draņķupīte** (arī **Klučupīte**) ir Gaujas labā krasta pieteka Cēsu novadā. Tā iztek no Ungura ezera daļas, ko pieņemts saukt par Mazo Unguru. Ar vairākiem grāvjiem Draņķupīte ir savienota ar Ķūķupīti. Draņķupīte tek cauri Ķiržu ezeram un vēl vienam nelielam ezeriņam. Lielāko daļu upes krastu aizņem mežu platības.

Upes nosaukums dažādos avotos atšķiras. Sastopams gan nosaukums Klučupīte, gan Draņķupīte. Upītes tuvumā sastopami arī vietvārdi un māju nosaukumi, kas nes abus šo upes nosaukumu cilmes vārdus.
Arčibalds Primrouzs

**Arčibalds Filips Primrouzs, Piektais grāfs Rouzberijs** (; dzimis , miris ) bija britu politiķis no Liberālās partijas. No 1894. gada marta līdz 1895. gada jūnijam — Lielbritānijas premjers pēc Viljama Gladstona demisijas.

Dzimis Londonā, skotu augstmaņu ģimenē. Studēja Ītonā un Oksfordas Universitātē. 1878. gadā apprecējās ar Lielbritānijas bagātāko sievieti-ebrejieti Rotšīldu dinastijas pārstāvja Meira Amšela de Rotšīlda vienīgo meitu Hannu de Rotšīldi (*Hannah de Rothschild*). 1886. gadā un no 1892. līdz 1894. gadam Primrouzs bija valsts ārlietu ministrs (*Foreign Secretary*) Gladstona valdībā. Pēc Gladstona demisijas 1894. gadā kļuva par premjerministru. Valdībai bija mazi panākumi, tāpēc 1895. gadā Primrouzs demisionēja, bet 1896. gadā atkāpās no Liberāļu partijas vadības.

## Ārējās saites
Rīga T 755

**Rīga T'755** ir lampu radiouztvērējs metāla korpusā. Kontroles pogas — noskaņošanās rokturis, ko piespiežot, var pārslēgt diapazonus, un skaņas regulators, kuru piespiežot, var regulēt tembru. Pogas kopā ar izslēgšanas slēdzi atrodas sānos, speciālos padziļinājumos. Skaļrunis jau ražojot ir izgatavots ar metāla atstarojošo plāksni. 

Radio ir 5 lampas: 6A8, 6K7, 6G7, 6P6S (6V6), 5TS4S (sākumā 6H5S) 

Radiouztvērēja izstrādē dizaineru, inženieru kolektīvs un mākslinieks Ansis Kundziņš vairāk uzmanības pievērsa tam, kā samazināt ražošanas izmaksas un tehnoloģiskumu. Ražošanas procesā vienkāršota skala, potenciometrs ar slēdzi, pat plāksnīte ar logo no kodinātas kļuva par štancētu. 

## Specifikācijas
* Jutība visos diapazonos ne mazāk kā 180 mV, ar plašu atskaņotāja ligzdu 350 mV. 
* Izejas jauda līdz 3 W. 
* Elektrības patēriņš — 50 W. 
* Izmēri: 400 x 310 x 205 mm.
* Svars — 10,6 kg.

## Atsauces
Dagijs Pointers

**Dagijs Pointers** ir basists un vokālists britu pop roka / pop panka grupā McFly. Kopā ar viņu grupā spēlē Toms Flečers (ģitāra, balss), Denijs Džonss (ģitāra, balss) un Harijs Džads (bungas). Grupa slavu ieguva 2004. gadā ar albumu *Room On The Third Floor*. Dagijs Pointers ir grupas jaunākais dalībnieks. Viņš bija tikai 15 gadus vecs, kad pievienojās grupai.

## Biogrāfija
Dagijs Pointers ir dzimis Orsetas slimnīcā, netālu no Koringemas. Viņš uzauga kopā ar savu māti Semu un jaunāko māsu Džeziju. Viņu tēvs ģimeni pameta neilgi pirms Dagija pievienošanās McFly.

Dagijs brīvi runāja grieķu valodā, kad bija jaunāks. Viņam ir daudz dažādu mājdzīvnieku, ieskaitot ķirzakas un iguānas.

12 gadu vecumā, vēlēdams līdzināties saviem elkiem Tomam Delondžam un Markam Hopusam no Blink - 182, sāka mācīties spēlēt basģitāru. 15 gadu vecumā viņš nolēma iesaistīties kādā grupā. mūzikas žurnālā NME viņš ieraudzīja sludinājumu, ka kāda grupa meklē basistu un bundzinieku. Atlasi grupai rīkoja Denijs Džonss un Toms Flečers. Dagijam tika basģitārista vieta, bet Harijs Džads kļuva par grupas bundzinieku. Vēlāk grupa pieņēma nosaukumu McFly.

## McFly
Dagijs ir grupas basists un fona vokālists. Dažreiz viņš dzied arī solo. Viņš ir līdzautors ļoti daudzām McFly dziesmām. Kopā ar grupu viņš ir saņēmis dažādus apbalvojumus, kā arī uzstājis kopā gan ar Rodžeru Daltriju no The Who un Braienu Meju no Queen.

## Privātā dzīve
Dagijs ir grupas klusākais dalībnieks, maz runājot intervijās. Viņa grupas biedri viņu bieži vien par to izsmej, sakot, ka viņš bieži runā nedomājot, tāpēc ir labāk, ka viņš uzvedas klusi.

2006. gadā viņš saņēma *Virgin Award* balvu kā pievilcīgākais vīrietis.

Kopš 2009. gada maija viņš satiekas ar Frenkiju Stefordu no The Saturdays.

## Televīzijas un filmu pieredze
Dagijs kopā ar saviem grupas biedriem ir piedalījies daudz dažādos TV šovos. 2005. gada janvārī viņi bija viesmākslinieki Britu TV seriāla *Casualty* sērijā.

Tāpat grupa atveidoja paši sevi filmā jauniešu komēdijā *Just My Luck*.
Jesaja

thumb|Pravietis Jesaja, Ugolino di Nerio glezna (ap 1317.-1327.).
**Jesaja** ir Bībeles pravietis 8. gadsimtā p.m.ē. un tradicionāli tiek uzskatīs par Jesajas grāmatas autoru. Jūdaismā Jesaja tiek uzskatīts par pirmo no lielajiem praviešiem.

Bībelē teikts, ka Jesaja dzimis 8. gadsimtā p.m.ē. Viņa sieva Bībelē minēta vienīgi kā "praviete" un viņiem ir divi dēli.

Viņa pravietošanas laiks bija Jūdejas karalistes karaļu Uzija, Jotāma, Ahaza un Hezekijas valdīšanas laikā. Ņemot vērā karaļu valdīšanas laikus, iespējams, ka Jesajas pravietošanas laiks bija četrdesmit četri gadi.

Šajā laikā asīrieši vairākkārt uzbruka senajai Izraēlas karalistei, iekarojot tās teritoriju un aizvedot daļu iedzīvotāju trimdā. 722 gadā p.m.ē. asīrieši iekaroja un izpostīja Samariju.

Karaļa Ahaza valdīšanas laikā asīrieši Jūdejas karalisti militāri neapdraudēja, taču pēc tam, kad Jūdas karalis Hezekija izveidoja aliansi ar Ēģipti, Asīrijas karaspēks 700. gadā p.m.ē. iebrukā Jūdejas karalistē. Turpmākajos gados karš ar Asīriju noritēja vairākkārt, vienubrīd asīriešu karaspēks pat aplenca Jeruzalemi, taču Dieva uzsūtīta slimība nonāvēja daudzus asīriešu kareivjus un aplenkums tika izbeigts.

Tradicionāli tiek uzskatīts, ka Jesaja mira mocekļa nāvē, kad elkdievji viņu pārzāģēja uz pusēm ar koka zāģi.

## Ārējās saites
* 
* Jesajas grāmata, angliski 
* Jesajas grāmata, latviski
* Ievads Jesajas grāmatā
* Par Jesajas grāmatu, Jewish Treats
Valdgales pagasts

**Valdgales pagasts** ir teritoriāla vienība Talsu novada vidusdaļā. Robežojas ar Talsu pilsētu un Dundagas, Īves, Laidzes, Ģibuļu, Puzes un Ārlavas pagastiem. 

## Daba
### Hidrogrāfija
#### Upes
Alkšņvalks, Atara, Augšdonava, Dingsvalks, Lagžu valks, Lejasdonava, Liepniekvalks, Pelišdanga, Sundzeru valks, Sustriņvalks, Viekste, Zemdegsupe, Ķēšupe, Ūķene .

#### Ezeri
Lielais Kūtiņas ezers, Mazais Kūtiņas ezers, Stūriņezers.

## Vēsture
Mūsdienu pagasta teritorijā vēstursiki atradās Limbuža muiža (*Gut Limbuschen*), Pubužu muiža (*Gut Pobuschen*, Pobuži), Pūņu muiža (*Gut Puhnjen*, Vecpūņas), Valdgales muiža (*Gut Waldegahlen*, Valdgale).

1920. gadā Talsu apriņķa **Valdegales pagastam** pievienoja Laidzes pagastu. 1925 gadā pagastu pārdēvēja par Laidzes pagastu. 1945. gadā Laidzes pagastā izveidoja Valdgales ciemu. 1954. gadā tam pievienoja Valdemāra ciemu. 1961. gadā daļu teritorijas iekļāva Laidzes ciemā. 1963. gadā pievienoja daļu Ziedoņa ciema. 1990. gadā Valdgales ciemu reorganizēja par pagastu. 2009. gadā pagastu kā administratīvo teritoriju iekļāva Talsu novadā.

## Iedzīvotāji
### Iedzīvotāju skaita izmaiņas

### Nacionālais sastāvs

### Apdzīvotās vietas
Pūņas, Cīruļi, Valdgale, Gambija, Lielsalas, Pobuži, Vecpūņas, Ģibzde, Sumburciems

Lielākās apdzīvotās vietas ir Pūņas (pagasta centrs), Valdgale, Cīruļi, Vecpūņas.

### Ievērojamas personības
* Krišjānis Valdemārs (1825—1891), publicists, viens no jaunlatviešu kustības aizsācējiem
* Teodors Grīnbergs (1877—1968), luterāņu mācītājs, arhibīskaps

## Saimniecība
### Transports

## Izglītība un kultūra

## Atsauces
Neonacisms

[thumb|right|250px|Neonacistu gājiens [Minhene|Minhenē 2005. gadā]]
**Neonacisms** ir termins, kuru attiecina uz nacionālsociālisma ideju sekotājiem pēc Otrā pasaules kara. 

Starp neonacisma piekritējiem pastāv dažādi strāvojumi, jo ne visi piekrīt dažādiem nacionālsociālisma aspektiem, piemēram, holokausta noliegšanai, rasismam un citiem uzstādījumiem. Tomēr raksturīgi uzskati starp neonacisma piekritējiem ir rasisms, ksenofobija, antisemītisms, imperiālisms, nacionālisms, konservatīvisms, antikomunisms, antiliberālisms, kā arī citi līdzīgi uzskati. Neonacisma uzskatu pārstāvji bieži vien neizmanto šo terminu savos nosaukumos. Atsevišķās Eiropas valstīs pastāv likumi, kuri ierobežo vai aizliedz neonacisma propagandēšanu vai atbalstīšanu, kā arī pašas neonacistu kustības. Daudzi skinhedi ir neonacisma piekritēji.
Sēme

**Sēme** ir apdzīvota vieta Tukuma novada Sēmes pagastā, agrāk arī **Kulvēne**, pagasta centrs. Atrodas pagasta dienviddaļā, Lāčupītes krastos. Sēmē atrodas pagasta administrācija, pamatskola, bibliotēka, tautas nams, 1,4 km uz ziemeļrietumiem — Sēmes luterāņu baznīca. Apdzīvotā vieta veidojusies ap Kulves pusmuižu (*Vorwerk Kulwen*). Vēsturiskā Sēmes muiža atradās Sēmes ezera ziemeļu krastā kādus 3 kilometrus uz ziemeļrietumiem no mūsdienu Sēmes.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Lībagu pagasts

**Lībagu pagasts** ir viena no Talsu novada administratīvajām teritorijām tā centrālajā daļā. Robežojas ar Talsu un Stendes pilsētām un Abavas, Laidzes, Laucienas, Strazdes, Virbu un Ģibuļu pagastiem. 

## Daba
### Hidrogrāfija
#### Upes
Lībagupe, Zāgstrauts.

#### Ezeri
Bezdubeņu ezers, Bērzene, Kalnezers, Kamparezers, Mundigezers, Sirdsezers, Stulbiņezers, Velna Acs, Vēzene, Ābeļezers, Čumalezers.

## Vēsture
Mūsdienu Lībagu pagasta teritorijā vēsturiski atradās Lībagu muiža (*Gut Lipsthusen*, Lībagi), Stendes muiža (*Gut Stenden*, Dižstende).

1935. gadā Lībagu pagasta platība bija 58,4 km². 1945. gadā pagastā izveidoja Lībagu un Aklāciema ciema padomes, bet pagastu 1949. gadā likvidēja. Lībagu ciemam 1961. gadā pievienoja daļu Talsciema ciema teritorijas, 1979. gadā apvienoja ar Stendes lauku teritoriju ar platību 66,2 km². 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Talsu novadā.

## Iedzīvotāji
### Iedzīvotāju skaita izmaiņas

### Nacionālais sastāvs

### Apdzīvotās vietas
Lielākās apdzīvotās vietas: Mundigciems (pagasta centrs), Dižstende, Lībagi, Aklaisciems.

### Ievērojamas personības
* Fricis Blumbahs (1864—1949), astronoms
* Andrejs Priedkalns (1868—1939), sabiedrisks darbinieks, advokāts
* Kārlis Kretulis (1889—1938), revolucionārs, padomju darbinieks

## Saimniecība
### Transports

## Izglītība un kultūra

## Atsauces

## Ārējās saites
Lūšupīte

**Lūšupīte** (vidustecē arī **Lūžniekupe**) ir Stendes labā krasta pieteka Talsu novada Ģibuļu un Valdgales pagastos. Sākas no grāvju sistēmas Valdgales pagasta dienvidrietumos uz dienvidiem no Gambijas ciema. Upes gultne visā garumā regulēta. Augštecē tek caur Kalnimantu un Struņķu dīķiem. Tālāk upe tek gar Lūžniekpuru. Ietek Stendē pie Iliņiem.

Lielākā pieteka Sēme (8 km; labā).Dažkārt uzskata, ka nevis Sēme ir Lūšupītes pieteka, bet Lūšupīte ir Sēmes pieteka.

## Atsauces
Bibliofilija

**Bibliofilija** (sengrieķu: *biblio* — 'grāmata' + *philia* — 'mīlestība') ir grāmatu, periodisko izdevumu un citu izdevumu kolekcionēšana personiskās interesēs. Cilvēku, kuram piemīt bibliofilija, sauc par bibliofilu.

Parasti bibliofils kolekcionē retus un vērtīgus izdevumus. Bieži vien bibliofilija saistās ar noteiktu izdevumu kolekcionēšanu, piemēram, pēc autora, pēc valodas, pēc vecuma, pēc noteiktas vietas, kur izdevums ir izdots, kā arī citām pazīmēm. Bibliofilija veicina reto izdevumu savākšanu vienkopus un to saglabāšanu.

Bibliofila savāktā kolekcija pēc viņa nāves bieži nokļūst publisko bibliotēku fondos, tādējādi paverot iespēju interesentiem iepazīties ar retajiem izdevumiem. Pirmie bibliofili parādījās jau Senajā Grieķijā un Senajā Romā. Bibliofilija kļuva par daudz plašāku parādību līdz ar grāmatu iespiešanas izgudrošanu Eiropā.

Mūsdienās bibliofili daudzās valstīs apvienojas biedrībās un klubos. Ievērojams latviešu bibliofils bija Jānis Misiņš, kura kolekcija lika pamatu Misiņa bibliotēkai, kurā ir savākti daudzi ļoti reti izdevumi.
Japets

Japets var būt:
* Japets (mitoloģija) - titāns grieķu mitoloģijā,
* Japets (pavadonis) - planētas Saturns pavadonis
Bengālijas līcis

**Bengālijas līcis** (, , , , , ) ir jūras līcis Indijas okeāna ziemeļos, pēc hidroloģiskā režīma — malas jūra. Tam ir trīsstūra forma. Rietumos tas apskalo Indijas, Šrilankas krastus, ziemeļos — Bangladešas, bet austrumos Mjanmas un Andamanu un Nikobaru Salas.

Bengālijas līcis ir lielākais pasaulē, tā aptuvenā platība ir 2 172 000 km². Lielākās upes, kuras ietek Bengālijas līcī, ir Ganga, Brahmaputra, Padma, Meghna, Jamuna, Godavāri, Krišnu un Kaverī.

## Atsauces

## Ārējās saites
Mellupīte (Stendes pieteka)

**Mellupīte** ir Stendes kreisā krasta pieteka Talsu un Ventspils novados. Sākas no grāvju sistēmas Melluptīrelī uz Puzes un Ģibuļu pagastu robežas. Tek pa stipri pārpurvotu apvidu. Šķērso Mellupezeru. Upes gultne visā garumā regulēta. Ar grāvjiem savienota ar Ezerstārpezeru, Sūdezeru un caur tiem ar Spāres upi.

## Atsauces
Mellupīte

**Mellupīte** var būt:
* Mellupīte - Dursupes pieteka
* Mellupīte - Lielupes pieteka
* Mellupīte - Līgupes pieteka
* Mellupīte - Pļavupes pieteka
* Mellupīte - Rūjas pieteka
* Mellupīte - Stendes pieteka
* Mellupīte - Zaņas pieteka
* Sustes nosaukums augštecē

## Skatīt arī
* Meļļupīte
* Mellupe
Vanagu grāvis

**Vanagu grāvis** ir Stendes kreisā krasta pieteka Ģibuļu pagastā. Sākas meža malā pie Garsiliem. Augštecē novada arī Garsildīķa ūdeņus. Gultne visā garumā regulēta, krastos galvenokārt lauksaimniecības zemes. Ietek Stendē pie «Ninneriem». Upi šķērso autoceļš A10.
Spāre

**Spāre** var būt:
* Spāre — jumta seguma nesējkoks
* Spāru kārtas kukainis
* Spāre — upe Irbes baseinā
* Spāre — apdzīvota vieta Ģibuļu pagastā
* Spāre — apdzīvota vieta Amatas pagastā
* Spāre — stacija dzelzceļa līnijā Ventspils—Tukums II
* Spāre — sapalu dzimtas zivs
* Spāre — uzvārds:
** Jānis Spāre

## Skatīt arī
* Mazspāre
* Spāres ezers
* Spāres iela
* Spāres muiža (Talsu novads)
* Spāres muiža (Amatas novads)
* Spāres pagasts
* Spāres pauguraine
* Spāres pilskalns
* Spāres skola
Spāre (upe)

**Spāre** ir upe Talsu novada Ģibuļu pagastā un Ventspils novada Usmas pagastā. Iztek no Spāres ezera. Ezera izteka regulēta ar akmeņu krāvumu. Kopējais upes baseins ir 148,3 km² (bez Spāres ezera un Vidusupes baseina tikai 23,8 km²). Upe tek pa mežainu līdzenu apvidu, gultne pārsvarā regulēta. Vidusposmā ieleja līdz pat 10 m dziļa. Lielākā pieteka Ķipstvalks. Ietek Ilziķezerā. Lielākā apdzīvotā vieta krastos Ropiķi.

## Atsauces
Slāņu gubumākoņi

right|thumb|250px|Slāņu gubumākoņi, skatoties no augšas
**Slāņu gubumākoņi**, *stratocumulus* (Sc), ir plakanas kaudzes veida gubu mākoņi bez izteiktas vertikālās attīstības. Mākoņi debesīs izvietoti nevienmērīgi un neaizklāj visas debesis. Tie bieži vien izvietojas paralēlās rindās vai viļņos. Sc mākoņus var diezgan viegli sajaukt ar Ac mākoņiem, kuriem ir līdzīga forma, bet Ac atrodas lielākā augstumā. Ja mākoņi ir lielāki, tad tie visticamāk ir Sc mākoņi, jo atrodas tuvāk zemei. Ac mākoņi būs mazāk nekā 5° lieli leņķiskajā izmērā (tas aptuveni atbilst triju vidējo pieaugušā cilvēka pirkstu platumam izstieptas rokas attālumā no acs). Mākoņu pamats augstums ir 500—1500 metri, bet biezums 200—800 m. Mākoņi sastāv no ūdens pilieniem, kuru rādiuss 5 mikrometri. Nokrišņi no Sc mākoņiem izkrīt reti, tie ir ļoti īslaicīgi un vāji nokrišņi, smidzenis. 

Eksistē vairāki slāņu gubumākoņu veidi:
* stratocumulus castellanus 
* stratocumulus duplicatus 
* stratocumulus floccus 
* stratocumulus lacunosus 
* stratocumulus lenticularis 
* stratocumulus mammatus 
* stratocumulus opacus 
* stratocumulus perlucidus 
* stratocumulus praecipitatio 
* stratocumulus radiatus 
* stratocumulus translucidus 
* stratocumulus undulatus
Lietus slāņmākoņi

right|thumb|250px|Lietus slāņmākoņi
**Lietus slāņmākoņi** *Nimbostratus* (Ns) ir vienlaidu blīvs tumši pelēku mākoņu slānis, kurš pilnībā aizsedz Sauli. No tiem nepārtraukti līst lietus, tāpēc dažreiz tos sauc vienkārši par lietusmākoņiem. Mākoņi visur ir praktiski vienādi, caur tiem nevar redzēt Sauli un nav arī vietu, kur nebūtu mākoņu. Šie mākoņi parasti atrodas atmosfēras fronšu tuvumā. Zem Ns bieži redzami *[[Stratus fractus]]*, jeb saraustītie mākoņi, kuri ļoti ātri pārvietojas zem Ns slāņa. Bet tos var redzēt vienīgi tad, ja nav nokrišņu, vai arī, ja tie nav intensīvi. Stiprāki nokrišņi iznīcina *Stratus fractus* mākoņus. Ns var veidoties arī no izkliedētiem Cb mākoņiem. Pamata augstums ir 100—1000 m, bet biezums — līdz dažiem kilometriem. Mākoņi sastāv no ūdens pilieniem, kuru rādiuss ir 6—7 mikrometri. 

Eksistē šādi lietus slāņmākoņu veidi:
* nimbostratus floccus 
* nimbostratus opacus 
* nimbostratus pannus 
* nimbostratus praecipitatio 
* nimbostratus virga
Ns

**Ns** var būt:
* Ns — lietus slāņmākoņu apzīmējums;
* Ns — agrākais dubnija ķīmiskais simbols.
Otto Cielēns

**Otto Cielēns** (dzimmis , miris 1941. gadā) bija Lāčplēša Kara ordeņa kavalieris.

## Biogrāfija

Dzimis Mārsnēnu pagastā. 1918. gada decembrī brīvprātīgi iestājās Latvijas armijā. Sākumā bija Atsevišķā studentu rotas virsnieka vietnieks. Piedalījās cīņās pret lielinieku spēkiem Kurzemē un Zemgalē. 1919. gada maijā paaugstināts par leitnantu. 1920. gada septembrī tika iecelts par tanka "Vidzemnieks" komandieri. Pēc demobilizācijas studējis Latvijas Universitātē (ekonomiku). 1922. gadā tika apbalvots ar Lāčplēša Kara ordeni par cīņām Saldus apkaimē. 1935. gada maijā tika apbalvots ar Triju Zvaigžņu ordeni (IV šķiras) un novembrī ar Aizsargu Nopelnu krustu. Bija direktora vietnieks akciju sabiedrībā "Kūdra". Pēc Latvijas okupācijas, 1940. gadā, tika apcietināts. Kara tribunāls 1941. gadā viņam piesprieda nošaušanu, kura tika izpildīta Babītes pagastā. Tā paša gada jūlijā viņš tika pārapbedīts Rīgas Brāļu kapos.

## Ārējās saites
* Otto Cielēna L.k.o.k. biogrāfija
2009. gada FIFA Konfederāciju kauss

**[[2009. gads|2009]]. gada FIFA Konfederāciju kauss** norisinājās Dienvidāfrikas Republikā no 14. līdz . Šis bija astotais Konfederāciju kausa turnīrs, to organizē FIFA un tas notika gadu pirms 2010. gada Pasaules kausa izcīņas finālturnīra, kas arī notiks Dienvidāfrikas Republikā. Turnīrā piedalījās astoņas komandas — visu 6 konfederāciju čempioni, pašreizējie Pasaules čempioni un rīkotājvalsts pārstāvji.

Par kausa ieguvējiem kļuva Brazīlija, kas finālā, atspēlējoties no rezultāta 0—2, uzvarēja ASV izlasi ar 3—2. Par turnīra rezultatīvāko vārtu guvēju kļuva Luišs Fabianu, bet par vērtīgāko tika atzīts Kaka (abi no Brazīlijas izlases).

## Komandas

Turnīra izloze notika  Johannesburgā. Komandas tika sadalītas divos izlozes grozos:
* A grozs: DĀR (automātiski kā A1), Brazīlija, Itālija, Spānija
* B grozs: Ēģipte, Irāka, Jaunzēlande, ASV
Komandas no vienas konfederācijas nevarēja ielozēt vienā grupā, tāpēc Ēģipte automātiski nokļuva B grupā. Tādēļ arī Itālija un Spānija tika ievietotas katra savā grupā.

## Stadioni
2009. gada FIFA Konfederāciju kauss notika četrās pilsētās.


Kā *Ellis Park* stadions.
Kā *Free State* stadions.


Iesākumā bija paredzēts, ka turnīrs norisināsies arī Portelizabetas Nelsona Mandelas līča stadionā. Taču 2008. gada 8. jūlijā Portelizabeta no tā atteicās, jo stadions noteiktajā termiņā 2009. gada 30. martā vēl nebija pabeigts.

## Grupu turnīrs
*Visi laiki pēc vietējā laika([[UTC+2]])*

### A grupa

----

----

----

----

----

### B grupa

----

----

----

----

----

## Izslēgšanas turnīrs

### Pusfināli

----

### Par 3. vietu

### Fināls

## Apbalvojumi

## Vārtu guvēji

;5 vārti
*  Luišs Fabianu
;3 vārti
*  Klints Dempsijs
*  Fernando Torress
*  Davids Vilja
;2 vārti
*  Lendons Donovans
*  Kaka
*  Katlego Mfela
*  Bernards Pārkers
*  Mohameds Zidans
*  Džuzepe Rosi
*  Daniels Guisa

;1 vārti
*  Džozijs Altidors
*  Maikls Bredlijs
*  Čārlijs Deiviss
*  Dani Alviss
*  Felipe Melu
*  Lusiu
*  Maikons
*  Robinju
*  Žuans
*  Homoss
*  Mohameds Šavki
*  Daniele De Rosi
*  Šavi Alonso
*  Sesks Fabregass
*  Fernando Ljorente

;Savos vārtos
*  Andrea Dosena

## Skatīt arī
* 2010. gada FIFA Pasaules kauss

## Atsauces

## Ārējās saites
* FIFA Konfederāciju kauss 2009  FIFA.com
Saraustītie lietus slāņmākoņi

**Saraustītie lietus slāņmākoņi** *Fractonimbus* (Frnb) ir tumši pelēki mākoņi, kuri izskatās arī ar dzeltenīgu vai zilganu nokrāsu. Nokrišņu laikā mākoņu slānis izskatās vienveidīgs, bet kad nokrišņu nav, var manīt to viļņveidīgumu. Mākoņi aizsedz visas debesis bez vietām, kur nav mākoņu. Mākoņu augstums 100—1000 m, bet biezums 2—3 km, bet dažreiz arī 5 km. Saule un Mēness caur Frnb nespīd un pat aptuveni nav iespējams noteikt Saules atrašanās vietu debesīs. Nokrišņi izkrīt mērena lietus vai sniega veidā, dažreiz ar pārtraukumiem. Galvenais mākoņu veidošanās iemesls ir augšupejošās gaisa plūsmas atdzišana atmosfēras frontes tuvumā.
Šķiltavas

thumb|Gāzes šķiltavas
**Šķiltavas** ir portatīva ierīce vairākkārtējai uguns iegūšanai.

Pirmās šķiltavas parādījās jau dzelzs laikmetā. Tad tās sastāvēja no tērauda vai dzelzs rīka un krama gabala. Abas šīs sastāvdaļas sitot vienu pret otru, bija iespējams iegūt dzirksteli ugunskura iekuršanai.

Mūsdienu šķiltavu priekšteči parādījās 19. gadsimta sākumā. Jau vēlāk, Pirmā pasaules karā, radās vajadzība pēc drošas uguns iegūšanas frontē, lai varētu iekurt uguni un izgaismot ceļu. Sērkociņi nespēja izturēt mitrumu un, tos aizdedzinot, radās liels uzliesmojums, kas varēja nodot karavīru atrašanās vietu, tāpēc tos nomainīja šķiltavas. Tās sāka ražot lielos daudzumos, un tās ātri kļuva populāras. Tobrīd šķiltavās kā degvielu izmantoja benzīnu, kura tvaikiem sadegot, radās uguns. 20. gadsimta otrā pusē parādījās šķiltavas, kurās benzīna vietā bija gāze (butāns). Šī novitāte ļāva ražot šķiltavas daudz lētāk, un tās kļuva pieejamas vēl plašākam cilvēku lokam.

Mūsdienu šķiltavās dzirksteles iegūšanai izmanto pjezoelementus, sakarsētu stieplīti, elektrisko izlādi. Par degvielu tiek izmantots benzīns vai sašķidrināta gāze, piemēram, butāns vai propāns. Benzīna šķiltavās sadeg benzīna tvaiki. Gāzes šķiltavās sašķidrinātā gāze iziet caur reduktoru, kur tā sāk gaist, un kopā ar gaisu veido viegli uzliesmojošu sajaukumu, kurš ar dzirksteles palīdzību tiek aizdedzināts. Reduktors ir izgatavots no plastmasas, un iekšienē ir porains. To iedarbinot, sākas spiediena samazināšanās šķiltavas gāzes rezervuārā, kas ļauj tai izplūst no tā.

Pasaulē pastāv divi starptautiskie tiesību akti, kuri regulē šķiltavu standartus un nodrošina to drošumu. Starptautiskais standarts ir EN ISO 9994:2002. Eiropas Savienībā darbojas EN 13869:2002 standarts. Latvijā pēc šī standarta tiek izdoti Ministru kabineta "Noteikumi par būtiskajām prasībām šķiltavām un to uzraudzības kārtību". Tajos ir noteiktas prasības ražotājiem, nosacījumi, lai šķiltavas varētu uzskatīt par drošām, kā arī citi jautājumi.

## Skatīt arī
* Sērkociņi

## Atsauces

## Ārējās saites
Sienas mākoņi

thumb|250px|Sienas mākonis
**Sienas mākonis** () ir milzīgs negaisa mākonis, kurš, skatoties no priekšpuses, ir līdzīgs vertikālai sienai. Visspēcīgākie virpuļviesuļi veidojas tieši šajos mākoņos. To platums var būt no 250 metriem, bet garums — līdz 8 km. Rotējoši sienas mākoņi no augšas izskatās līdzīgi ciklonam.
Lodveida zibens

thumb|308x308px|1901. gadā attēlots lodveida zibens
**Lodveida zibens** ir spīdošs, lodveida formas atmosfērā sastopama elektriska dabas parādība, kas dažu desmitu sekunžu vai dažu minūšu laikā izlādējas. Tas ir viens no zibens veidiem. Negaisa mākoņos tas novērots līdz 100 reižu biežāk nekā Zemes tuvumā.

Lodveida zibens var parādīties pērkona negaisa un zibens laikā, bieži vien tad, kad ir novērojami arī parastie zibeņi. To izveido atsevišķas zibens izlādes, bet dažkārt lodveida zibens var pēkšņi uzrasties no dažādiem priekšmetiem, piemēram, koka staba. Dzīvojamās ēkās lodveida zibens var iekļūt pa atvērtu logu, elektriskajiem un telefona vadiem, kā arī caur dūmvadiem.

Visbiežāk lodveida zibens pārvietojas horizontāli, apmēram metra augstumā virs zemes, diezgan haotiski. Tam ir tendence iekļūt telpā, turklāt tas iekļūst tur caur mazām spraugām. Bieži lodveida zibeni pavada skaņas — krakšķis, svilpošana.

Lodveida zibens eksiatē no 10 sekundēm līdz pat dažām stundām, pēc tam tas izzūd. Reti tas kļūst bālāks vai sadalās mazākos zibeņos. Ja paša zibens eksistences laikā no tā izdalās maz siltuma, tad zibens sprādziena laikā siltuma enerģija var iztvaicēt ūdeni un izkausēt priekšmetus.

Lodveida zibens izmērs var būt no dažiem centimetriem līdz metram. Forma sfēriska, bet retos gadījumos var būt plakana vai bumbierveidīga. Zibens krāsa var būt no baltas vai dzeltenas līdz zaļai krāsai. Dažreiz ir plankumi.

Kopējā izlādes jauda ir ap 100 vatu, spīdējums ir mainīgs — gaišāks un tumšāks. Uz Zemes vienlaicīgi pastāv ap 100—1000 zibeņi, bet varbūtība cilvēkam kaut reizi mūžā ieraudzīt lodveida zibeni, ir 0,01%.

Lodveida zibeni uzskata par plazmas parādību, lai gan zinātniska izskaidrojuma trūkst. Iespējams, ka lodveida zibens ir milzīga elektriskā dzirkstele, tomēr tās rašanās iemesls nav zināms. Ir arī pieņēmums, ka lodveida zibens ir miniatūra melnā cauruma kopija, tomēr šis apgalvojums ir maz ticams.

## Atsauces
Cielēns

**Cielēns** (sieviešu dzimtē Cielēna) ir latviešu cilmes uzvārds. Cilvēki ar šo uzvārdu:

**Vīrieši**
* Fēlikss Cielēns (1888—1964) — latviešu rakstnieks, viens no LSDSP līderiem, Latvijas Centrālās Padomes dalībnieks;
* Jānis Cielēns (1986) — latviešu politiķis;
* Otto Cielēns (1897—1941) — Lāčplēša Kara ordeņa kavalieris;
* Uldis Cielēns (1940—2002) — latviešu zinātnieks.

**Sievietes**
* Māra Cielēna (1954) — latviešu rakstniece.
Ušakovs

**Ušakovs** (, no  — 'bērns'; sieviešu dzimtē Ušakova *(Ушако́ва)*) ir Krievijā izplatīts jauktas cilmes (azerbaidžāņu un krievu) uzvārds. 

Cilvēki ar šo uzvārdu:
* Fjodors Ušakovs (*Фёдор Ушаков*; 1745—1817) — Krievijas impērijas admirālis;
* Georgijs Ušakovs (*Георгий Ушаков*; 1901-1963) — PSRS polārpētnieks;
* Nils Ušakovs (1976) — Latvijas politiķis.
Ivanovs

**Ivanovs** ( un ; sieviešu dzimtē Ivanova (*Ивано́ва, Ива́нова*)) ir izplatīts krievu vai bulgāru cilmes uzvārds.

Otrs izplatītākais uzvārds Latvijā (aiz Bērziņš).

Izplatītākais uzvārds Igaunijā (kopā ar uzvārdu Tamms) un otrs izplatītākais uzvārds Krievijā (aiz Smirnovs). Cilvēki ar šo uzvārdu:

* Aleksandrs Ivanovs (1985) — latviešu futbolists;
* Aleksandrs Ivanovs (*Александр Андреевич Иванов*; 1806—1858) — krievu mākslinieks;
* Deniss Ivanovs (1984) — latviešu futbolists;
* Edgars Ivanovs (2001) — latviešu futbolists;
* Eduards Ivanovs (1978) — latviešu hokejists;
* Ēvalds Ivanovs (1889—?) — latviešu lauksaimnieks un politiķis;
* Georgi Ivanovs (*Георги Иванов*; 1940) — bulgāru kosmonauts;
* Ģorge Ivanovs (*Ѓорге Иванов*; 1960) — maķedoniešu politiķis, valsts prezidents;
* Igors Ivanovs (1947—2005) — krievu izcelsmes Kanādas šahists;
* Igors Ivanovs (1959) — latviešu uzņēmējs, apsūdzēts smagos noziegumos;
* Iļja Ivanovs (1999) ― latviešu politiķis;
* Ivans Ivanovs (1937) — latviešu inženieris un politiķis;
* Jānis Ivanovs (1906—1983) — latviešu komponists;
* Juris Ivanovs (1952) — latviešu mākslinieks, heraldikas un grafikas speciālists;
* Mihails Ivanovs (1938—2014) — krievu sabiedriskais darbinieks, Latvijas Augstākās padomes deputāts;
* Ņikita Ivanovs (futbolists) (1996) — latviešu futbolists;
* Ņikita Ivanovs (karavīrs) (1900—1961) — Latvijas karavīrs;
* Sergejs Ivanovs (*Сергей Иванов*; 1953) — krievu politiķis;
* Valērijs Ivanovs (1970) — latviešu futbolists;
* Vjačeslavs Ivanovs (*Вячеслав Иванов*, 1866—1949) — krievu dzejnieks.

## Atsauces
Cosworth

**Cosworth** ir Apvienotās Karalistes uzņēmums, kas ražo iekšdedzes dzinējus autosportam. Firma dibināta Londonā 1958. gadā. Cosworth ir divi biroji - viens Nortemptonā un viens Torensas pilsētā ASV. Cosworth ražo dzinējus WRC, Superbike un Formula 1 čempionātiem.

## Vēsture
Kopš 1963. gada Cosworth piegādāja dzinējus Formula 1 komandām. . gadā tos izmantoja Williams un Toro Rosso komandas, tomēr nākamajā gadā abas šīs komandas beidza sadarbību ar Cosworth un šis vārds pēc 43 gadiem pazuda no F1. . gadā Cosworth atgriezīsies šajā čempionātā, piegādājot motorus Campos, Manor un US F1 komandām.

Cosworth ilgu laiku bija neatkarīga kompānija, vēlāk kļuva par United Engineering Industries meitasuzņēmumu, tad astoņus gadus bija Vickers plc sastāvdaļa. 1998. gadā Vickers pārdeva Cosworth Volkswagen grupai, kura sadalīja uzņēmumu divās daļās: Cosworth Racing un Cosworth Technology. Volkswagen drīz pārdeva Cosworth Racing Ford kompānijai, ar kuru Cosworth sadarbojās ilgus gadus. 2004. gadā Ford pārdeva gan Cosworth, gan Jaguar Racing F1 komandu.  uzņēmums tika pārdots Champ Car čempionāta vadītājiem Džeraldam Forsaitam un Kevinam Kalhovenam, kas pārsauca uzņēmumu par Cosworth Limited.

## Ārējās saites
* Oficiālā mājaslapa
Brankas

**Brankas** (agrāk — **Lielupe**) ir ciems Jelgavas novada Cenu pagastā. Izvietojies pagasta vidusdaļā Iecavas upes krastos pie autoceļa A8  no novada centra Jelgavas un  no Rīgas. Izveidojies kā viens no Latvijas ķieģeļrūpniecības centriem.

Ciemats strauji izauga padomju laikos, kad atsevišķu ķieģeļnīcu vietā 1963. gadā izveidoja būvkeramikas rūpnīcu «Spartaks» ar centru Ānē un cehiem Tetelē un Brankās. Brankas līdz 2003. gadam bija Cenu pagasta administratīvais centrs, tagad ciemā ir pašvaldības pakalpojumu centrs.

## Iedzīvotāju skaita dinamika
Esošajās robežās, pēc CSP un OSP datiem.

## Atsauces
Cena (ciems)

**Cena** (arī **Cenas**) ir apdzīvota vieta Zemgalē, Jelgavas novadā. Ciemats atrodas Misas upes krastā aptuveni 32 km no Rīgas un 10 km no Jelgavas.

## Iedzīvotāju skaita dinamika
Esošajās robežās, pēc CSP un OSP datiem.

## Atsauces
Sidrabene

**Sidrabene** var būt:
* Sidrabene — upe, Auces pieteka
* Sidrabene — seno zemgaļu pils un novads
* Veldas cits nosaukums
Indas ielejas civilizācija

thumbnail|240px|Indas ielejas civilizācijas atrašanās vieta.
**Indas ielejas civilizācija**, arī **Harapas civilizācija**, bija Senās Indijas bronzas laikmeta civilizācija, kas attīstījās Indas upes baseinā un Arābijas jūras piekrastē no aptuveni 3300. līdz 1300. gadam p.m.ē., uzplaukumu sasniedzot no 2600. līdz 1900. gadam p.m.ē. 
Tā beidza pastāvēt pēc āriešu atnākšanas 2. gadu tūkstotī pirms mūsu ēras.   

Līdzās Senajai Ēģiptei un Mezopotāmijai bija viena no trim vissenākajām pasaules civilizācijām.

Mohenjo-daro.jpg|Mohendžo-Daro pilsētas paliekas
Another view of Granary and Great Hall on Mound F.JPG|Harapas pilsētas paliekas
The drainage system at Lothal 2.JPG|Lothalas pilsētas paliekas
DHOLAVIRA SITE (24).jpg|Dholaviras pilsētas paliekas
Ceremonial Vessel LACMA AC1997.93.1.jpg|Ceremoniju trauks
Harappan small figures.jpg|Terakotas keramika no Harapas
Valle dell'indo, barca a forma di toro, periodo kot-dijan, 2800-2600 ac ca. (coll. priv.) 02.jpg|Kuģa modelis
Harappa 13 grey stone male dancer statuette.jpg|Dejotājs
Dancing girl of Mohenjo-daro.jpg|Dejotāja



## Lokalizācija
Indas ielejas civilizācijas nozīmīgākie centri bija Harapa, Mehrgarha, Mohendžo-Daro un Lothala.

Mesopotamia-Indus.jpg|Tīdzniecības ceļš ar Senās Divupes civilizāciju
Indus Valley Civilization, Early Phase (3300-2600 BCE).png|Agrīnā fāze (3300-2600 p.m.ē.)
Indus Valley Civilization, Mature Phase (2600-1900 BCE).png|Brieduma fāze (2600-1900 p.m.ē.)
Indus Valley Civilization, Late Phase (1900-1300 BCE).png|Noslēguma fāze (1900-1300 p.m.ē.)
IndusValleySeals.JPG|Zīmogi
Coach driver Indus 01.jpg|Rati


## Ārējās saites
Mossad

***Mossad*** ( — "Izlūkošanas un īpašo uzdevumu iestāde") ir Izraēlas izlūkošanas dienests.

Pēc savām funkcijām un uzdevumiem līdzinās ASV Centrālās izlūkošanas pārvaldei. Tiek uzskatīta par vienu no profesionālākajiem un spēcīgākajiem specdienestiem pasaulē. Tieši pakļauts Izraēlas premjerministram. Mossad tika nodibināts 1951. gada 1. aprīlī.

Pirmais Izraēlas premjerministrs, Dāvids Ben Gurions, kurš bija Mossad izveides iniciators, izteicās, ka: "Mūsu valsts kopš pašas dibināšanas bijusi ienaidnieku ielenkumā. Izlūkošana ir mūsu pirmā aizsardzības līnija". Jau vēlāk Mossad sāka darboties arī aiz Izraēlas robežām. Tā centrālais ofiss atrodas Telavivas centrā, bet operatīvās nodaļas Telavivas piepilsētā. Mossadā strādā ap 1200 darbinieku un tā budžets tiek lēsts ap 350 miljoniem ASV dolāru.

Darbības virzieni ir saistīti ar informācijas vākšanu, apstrādi un analīzi, ka arī slepeniem, speciāliem uzdevumiem Izraēlā un aiz tās robežām. Tāpat Mossad uzdevumos ietilpst arī pretdarbība teroristiskiem aktiem pret ebrejiem Izraēlā un aiz tās robežām, palīdzība izbraukt ebrejiem uz Izraēlu no valstīm, kurās to nav iespējams izdarīt, un daudzi citi. Mossad vadītājs no 1952. līdz 1963. gadam bija Isers Harels, kurš savus jaunības gadus bija pavadījis Latvijā.
## Mossad direktors
Apmēram puse Mossad līderu kāpuši pa dienesta kāpnēm, bet pārējie ir atvaļināti Izraēlas Aizsardzības spēku karavīri, kas iecelti par aģentūras vadītāju. Premjerministrs personīgi ieceļ Mossad izlūkošanas un īpašo pienākumu vadītāju bez valdības vai citas uzraudzības iestādes apstiprinājuma (atšķirībā no štāba priekšnieka vai Shin Bet aģentūras vadītāja). Iecelšanu amatā izskata padomdevēja komiteja augstāko civildienesta ierēdņu iecelšanai amatā. Direktora amata termiņš ir pieci gadi, ko Izraēlas ministru prezidents var pagarināt uz vēl vienu gadu bez nosacījumiem.

Līdz 1996. gadam Mossad vadītāja vārds tika turēts pilnīgā slepenībā. Mossad apgalvoja, ka slepenība ļāva direktoram brīvi pārvietoties visā pasaulē. Tomēr reaģējot uz sabiedrības kritiku, valdība sāka atklāt aģentūras vadītāja vārdu, kad Dani Jatoms stājās amatā.

## Piezīmes un atsauces

## Ārējās saites
* Mossad mājaslapa 
* Informācija par Mossad